‘રામ’ શબ્દ ઉચ્ચારણમાં ‘રા’ બોલતી વખતે હોઠ ખુલ્લા રહે છે અને મોઢું પણ પૂર્ણ ખૂલી જાય છે, જ્યારે ‘મ’ બોલતી વખતે બે હોઠ ભેગા થાય છે અને મોઢું બંધ થઇ જાય છે. તુલસીદાસ કહે છે કે ‘રામ’ બોલતી વખતે ‘રા’ બોલતાં જ મોઢું ખૂલી જાય છે અને બધું જ પાપ બહાર નીકળી જાય છે અને પછીથી તે પાપ આપણામાં ફરી પ્રવેશી શકતું નથી, કારણ કે ‘મ’ બોલતાંની સાથમાં બંને હોઠ ભેગા થતાં મોઢાના દરવાજા બંધ થઇ જાય છે અને નીકળેલું પાપ બહાર જ રહી જાય છે. રામના જપથી શરીરમાંથી જીવનમાંથી પાપો નીકળી જાય છે અને ફરી પ્રવેશ નથી પામતાં તે કેટલી સુંદર રીતે સમજાવ્યું છે.